รองนายกรัฐมนตรีและรัฐมนตรีว่าการกระทรวงพาณิชย์ ร่วมเจรจาทวิภาคี 10 ประเทศ ก่อนร่วมประชุม RCEP 16 ประเทศแบบเต็มคณะ
รองนายกรัฐมนตรี และรัฐมนตรีว่าการกระทรวงพาณิชย์ ร่วมเจรจาทวิภาคี 4 ประเทศ ก่อนร่วมประชุม RCEP 16 ประเทศแบบเต็มคณะ เชื่อการเจรจาจะเป็นสัญญาณที่ดีต่อบรรยากาศการค้าโลก   นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่าในการประชุมความตกลงหุ้นส่วนทางเศรษฐกิจระดับภูมิภาค หรือ RCEP ในกลุ่มประเทศอาเซียน 10 ประเทศบวกกับประเทศสมาชิกอีก 6 ประเทศ ประกอบด้วย จีน ญี่ปุ่น เกาหลีใต้ ออสเตรเลีย นิวซีแลนด์ และอินเดีย แบบเต็มคณะ ที่ กรุงปักกิ่ง สาธารณรัฐประชาชนจีน สมาชิกแต่ละประเทศให้ความสนใจในประเด็นการเจรจา โดยเฉพาะเรื่องการค้าการลงทุน ความร่วมมือทางเศรษฐกิจ ทรัพย์สินทางปัญญา และกฎถิ่นกำเนิด เป็นต้น สำหรับการปฎิบัติหน้าที่ประธานการประชุมครั้งนี้แม้จะเป็นเรื่องท้าทาย โดยเฉพาะการทำความเข้าใจในประเด็นการเจรจาและท่าทีของแต่ละประเทศสมาชิกที่แตกต่างกัน แต่จะใช้โอกาสนี้ประสานความร่วมมือกับสมาชิก เพื่อขยายประโยชน์ทางเศรษฐกิจร่วมกันของประเทศสมาชิกทั้ง 16 ประเทศ    สำหรับการประชุมในวันนี้ ( 2 สค) จะมีการประชุมรัฐมนตรีพาณิชย์ของประเทศอาเซียนทั้ง 10 ประเทศ ก่อนที่จะมีการประชุมแบบเต็มคณะ 16 ประเทศ ในวันพรุ่งนี้ ( 3 สค) โดย รองนายกรัฐมนตรี และรัฐมนตรีว่าการกระทรวงพาณิชย์ ได้กล่าวย้ำในที่ประชุมว่า มีความตั้งใจที่จะทำงานร่วมกับรัฐมนตรี อาเซียนทุกท่านเพื่อมุ่งสู่เป้าหมายที่ได้ตั้งไว้ เพื่อให้การเจรจาบรรลุเป้าหมายขอสรุปความสำเร็จในร่วมกันในสิ้นปี 2562 นี้